අපි කල්ලඩි පාලමට යටින් බෝට්ටුවෙන් මේ ඉදිරියට යනවා. කල්ලඩි පාලම යට ඉස්සර මාලු සින්දු කිව්වාලු. ඒ සින්දු අහගෙන මඩකලපුව තමන්ගේ වෙළෙඳ පුරවරයක් කරගත් පෘතුග්‍රීසීන් රතු වයින් බොමින් සින්දු කිව්වාලු. රස ආහර කවලා - රන් කූඩුවේ දමලා. සිංහල ගීතයේ මුල් ගී තනුව අනුව ඔවුන් මෙසේ ගයන්නට ඇති. දැන් මේ කියන්නේ කල්ලඩි පාලම ගැන නෙවෙයි. කල්ලඩි පාලමෙන් පොඩ්ඩක් එපිටට පැනලා අපි අද යන්නේ මඩකලපු ද්වාරය බලන්න. බොහෝ විට ඔබ මේ තැන ගැන අහලා නැතුවා ඇති. මඩකලපු ද්වාරයත්, ගාන්ධි උද්‍යානයත් මඩකලපු ජනතාව නම් සමීපව දන්නා කියන තැන්. මේ දෙකම පිහිටලා තියෙන්නේ අතීත පුලියන්තිව් දූපතේ. බටහිර ජාතීන් මේ රටට එන්නට කලින් මේ දූපත ප්‍රධාන දිවයිනෙන් වෙන් වෙලා තිබුණාලු. ප්‍රධාන දිවයිනේ ඉඳලා මේ දූපත සමඟ හැම කටයුත්තක්ම කළේ කුඩා බෝට්ටු භාවිතයෙන්. මේ බෝට්ටු වලින් දූපතේ ඉඳලා දිවයිනට එන වැසියන් තමන්ගේ බෝට්ටු අතීතයේදී නතර කරලා තියෙන්නේ මේ කියන මඩකලපු ද්වාරය අසල. ඒ එක වැදගත්කමක්.
ගාන්ධි උද්‍යානය පිහිටා ඇත්තේ කොහේද?
පුලියන්තිව් දූපතේ